122 
NOTULAE ENTOMOLOGICAE II, 1922 
Litteratur. — Kirjallisuutta. 
Valle, K. J., Suomen sudenkorennoiset. Otavan hyönteiskirjasia N:o 2, 
83 s., 35 kuv., 1922. 
Hyönteiskirjasarjassa, joka ikävä kyllä liian harvoin päästää uusia nume¬ 
roita julkisuuteen, tämä teos on huomiota herättävä sentakia, että se on tieteel¬ 
lisen työskentelyn tulos ja se mikä siinä tarjotaan on melkein kaikki tekijän 
omia kokemuksia; sillä siis on merkitys ei ainoastaan vasta-alkajalle vaan myös 
tiedemiehelle. Tässä suhteessa mainittakoon tarkat mitat joka lajista, nim. taka¬ 
ruumiin pituus, takasiipien pituus ja leveys sekä koiraalla että naaraalla. Lento- 
aika-ilmoitukset ovat tietääkseni tarkemmat kuin missään muussa kotimaisessa 
hyönteiskirjassa. Leveneminen on esitetty verrattain tarkasti jotta keräilijät in¬ 
nostuisivat hakemaan uusia löytöpaikkoja. Tekijän ajatus mainita myös lyhyesti 
levenemisen Suomen rajojen ulkopuolella on onnistunut, koska sen avulla leve¬ 
neminen meillä on helpommin ymmärrettävissä. 
Tutkimuskaavoissa on tehty käytännöllisesti tärkeä muutos ensimäiseen 
vihkoon nähden; ne ovat laaditut yleiskatsauksellisempaan muotoon, samaan 
mikä tekee „Svensk insektfauna“-teoksen niin hauskaksi käytännössä. Kaavat 
näyttävät olevan huolellisesti tehdyt käyttämällä helposti huomattavia tunto¬ 
merkkejä. Lajiselitykset ovat lyhyet mutta selvät ja alotteliaa varten sovelletut. 
Olen tässä ainoastaan kosketellut kirjasen systemaatisia puolia, jotka tie¬ 
tenkin ovat tärkeimmät. Kuitenkin sisältyy kirjaan suuri joukko muitakin seik¬ 
koja, jotka tekevät sen paljoa hauskemmaksi ja opettavaisemmaksi. Joka ryh¬ 
mästä, koko lahkosta lajeihin saakka antaa tekijä aina pienen kuvauksen myös 
niiden kehitykseen ja esiintymiseen nähden. Toukista on tutkimuskaavat, paitsi 
muutamista jotka eivät ole tunnettuja. Siinä olisi tekemistä hyönteisystäville 
täydentää tietojamme niistä. 
Ensimäinen kolmasosa kirjaa sisältää selostuksen sudenkorennoisten, sekä 
toukkien että imagojen, elintavoista, esiintymisestä, ruumiinrakenteesta ja polveu¬ 
tumisesta. Sitä paitsi annetaan melko laajoja osviittoja kokoamisesta ja säilyttä¬ 
misestä. Tekijä vie heti alussa lukijan ajatuksissa retkeilemään sudenkorennois¬ 
ten eri oleskelupaikoille ja kuvailee eri muotojen metsästyspaikkoja jo tapoja. 
Lukiessani tämän osan täytyi minun kysyä miksei tekijä mainitse eri lajien ni¬ 
miä; hän vaan sanoo esim. „eräs sinihärmäisestä takaruumiistaan tunnettava iso 
sudenkorento.“ ja lukija saa vasta kauan hakemalla systemaattisesta osasta 
tietää että se on Orthetrum cancellation. Eiköhän myös olisi ollut parempi ennen 
elintapoja esittää ruumiinrakennetta niin että edellisistä puhuessa saisi nojautua 
jälkimäiseen näyttäen, kuinka elintavat ovat juuri sellaiset kuin ruumiinraken¬ 
teesta voi päättää. Muuten on sanottava että tekijä kyllä usein viittaa sellaisiin 
seikkoihin. 
Uudella kirjalla on mielestäni kaikki edellytykset viedä hyönteistutkimusta, 
tässä tapauksessa sudenkorennoistutkimusta oikeaan suuntaan, nimittäin lajitun¬ 
temuksen ökologisiin ja geobiologisiin mietiskelyihin. Toivottava on, että hyön- 
teiskirjasarja jatkuisi, sillä jokainen tällainen kirja merkitsee askelta eteenpäin 
siihen tilaan, missä lajituntemus on apukeino eikä päämäärä. 
Holger K1 i n g s t e d t. 
